CELEX: C2007/096/69
Language: el
Date: 2007-04-28 00:00:00
Title: Υπόθεση T-368/04: Απόφαση του Πρωτοδικείου της 29ης Μαρτίου 2007 — Verheyden κατά Επιτροπής ( Υπαλληλική υπόθεση — Αίτηση μεταφοράς της ετήσιας άδειας — Ανάγκες της υπηρεσίας — Άδεια ασθενείας — Προστασία της δικαιολογημένης εμπιστοσύνης )

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/33
            
         Απόφαση του Πρωτοδικείου της 29ης Μαρτίου 2007 — Verheyden κατά Επιτροπής
   (Υπόθεση T-368/04) (1)
   
   («Υπαλληλική υπόθεση - Αίτηση μεταφοράς της ετήσιας άδειας - Ανάγκες της υπηρεσίας - Άδεια ασθενείας - Προστασία της δικαιολογημένης εμπιστοσύνης»)
   (2007/C 96/69)
   Γλώσσα διαδικασίας: η γαλλική
   Διάδικοι
   
      Προσφεύγων-ενάγων: Luc Verheyden (Angera, Ιταλία) (εκπρόσωπος: É. Boigelot, δικηγόρος)
   
      Καθής-εναγομένη: Επιτροπή των Ευρωπαϊκών Κοινοτήτων (εκπρόσωποι: V. Joris και L. Lozano Palacios)
   Αντικείμενο της υποθέσεως
   Αίτημα που αφορά, αφενός, την ακύρωση των από 4, 24 και 27 Φεβρουαρίου αποφάσεων που εξέδωσε ο προϊστάμενος της μονάδας, στην οποία υπηρετεί ο προσφεύγων-ενάγων, σχετικά με την αίτησή του να μεταφέρει από το 2003 στο 2004 τις, πλέον των δώδεκα ημερών, ημέρες ετήσιας άδειας που δεν έλαβε, καθώς και την ακύρωση της κοινοποιηθείσας στις 14 Ιουνίου 2004 αποφάσεως της διοικήσεως της 1ης Ιουνίου 2004, περί απορρίψεως της διοικητικής του ενστάσεως και, αφετέρου, την καταδίκη της Επιτροπής στην καταβολή αποζημιώσεως για τις 32 μη χρησιμοποιηθείσες ημέρες ετήσιας αδείας, για τις οποίες ο προσφεύγων-ενάγων δεν πληρώθηκε, εντόκως, με επιτόκιο 5,25 % από της ημερομηνίας ασκήσεως της υπό κρίση προσφυγής, καθώς και στην καταβολή αποζημιώσεως για ηθική βλάβη και προσβολή της σταδιοδρομίας και της φήμης του.
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει την από 27 Φεβρουαρίου 2004 απόφαση του ιεραρχικώς ανωτέρου του προσφεύγοντος-ενάγοντος να μην υπογράψει την αίτησή του μεταφοράς ημερών ετήσιας άδειας από το 2003 στο 2004, καθόσον με την απόφαση αυτή απορρίφθηκε το αίτημά του να μεταφέρει, πέραν των δώδεκα ημερών που μεταφέρονται αυτοδικαίως, οκτώ ημέρες από την ετήσια άδειά του, στις οποίες αναφέρθηκε ο διευθυντής πόρων του Κοινού Κέντρου Ερευνών με ηλεκτρονικό ταχυδρομείο της 11ης Φεβρουαρίου 2003.
            
         
               2)
            
            
               Υποχρεώνει την Επιτροπή να καταβάλει στον προσφεύγοντα-ενάγοντα ποσό που αντιστοιχεί στα οκτώ τριακοστά της μηνιαίας αμοιβής του κατά τον χρόνο της παύσεως των καθηκόντων του, πλέον τόκων υπερημερίας από 13ης Σεπτεμβρίου 2004. Το εφαρμοστέο επιτόκιο για τους τόκους υπερημερίας, πρέπει να υπολογιστεί βάσει του επιτοκίου που καθορίζει η Ευρωπαϊκή Κεντρική Τράπεζα για τις κύριες δραστηριότητες αναχρηματοδοτήσεως, όπως ίσχυε κατά την κρίσιμη χρονική περίοδο, προσαυξημένου κατά δύο μονάδες.
            
         
               3)
            
            
               Απορρίπτει την προσφυγή κατά τα λοιπά.
            
         
               4)
            
            
               Η Επιτροπή φέρει τα δικαστικά της έξοδα, καθώς και αυτά του προσφεύγοντος-ενάγοντος.
            
         
      (1)  EE C 300 της 4.12.2004.